CELEX: 62011TN0454
Language: sk
Date: 2011-08-11 00:00:00
Title: Vec T-454/11: Žaloba podaná 11. augusta 2011 — Luna International/ÚHVT — Asteris (Al bustan)

29.10.2011   
            
            
               SK
            
            
               Úradný vestník Európskej únie
            
            
               C 319/22
            
         Žaloba podaná 11. augusta 2011 — Luna International/ÚHVT — Asteris (Al bustan)
   (Vec T-454/11)
   2011/C 319/48
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Luna International Ltd (Londýn, Spojené kráľovstvo) (v zastúpení: S. Malynicz, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Asteris Industrial and Commercial Company SA (Atény, Grécko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 20. mája 2011 vo veci R 1358/2008-2,
            
         
               —
            
            
               zaviazal žalovaného a ďalšieho účastníka konania, aby znášali svoje vlastné trovy konania a nahradili trovy konania, ktoré vznikli žalobkyni.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „Al bustan“ pre tovary zaradené v triedach 29, 30, 31 a 32 — zápis ochrannej známky Spoločenstva č. 3540846.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: ďalší účastník konania pred odvolacím senátom.
   
      Odôvodnenie návrhu na vyhlásenie neplatnosti: účastník konania navrhujúci vyhlásenie neplatnosti odôvodnil svoj návrh článkom 51 ods. 1 písm. b) a článkom 52 ods. 1 písm. a) nariadenia Rady (ES) č. 207/2009 a založil ho na zápise skoršej gréckej obrazovej ochrannej známky „AL BUSTAN“ č. 137497 pre tovary zaradené v triede 29.
   
      Rozhodnutie výmazového oddelenia: vyhlásenie ochrannej známky Spoločenstva za neplatnú vo vzťahu k časti sporných tovarov.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 53 ods. 1, článku 57 ods. 2 a článku 57 ods. 3 nariadenia Rady č. 207/2009, lebo odvolací senát dospel k nesprávnemu záveru, že majiteľka skoršej národnej ochrannej známky predložila dôkaz o tom, že po dobu piatich rokov, ktorá predchádzala podaniu návrhu na vyhlásenie ochrannej známky za neplatnú, bola skoršia ochranná známka riadne používaná v členskom štáte, v ktorom bola zapísaná, pre tovar, pre ktoré bola zapísaná, alebo že existovali náležité dôvody na jej nepoužívanie. Odvolací senát ďalej dospel k neprípustným záverom na základe dokumentov s nízkou (alebo nulovou) dôkaznou hodnotou.